ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *9/12/2022***

**Ο Δήμος Αγίας Βαρβάρας τιμά τον Αντώνη Κουντούρη**

Στις 15 Δεκεμβρίου συμπληρώνονται δύο χρόνια από το θάνατο του μακροβιότερου δημοτικού σύμβουλου και προέδρου του δημοτικού συμβουλίου, του Αντώνη Κουντούρη.

Ο Δήμος της Αγίας Βαρβάρας έπειτα από πρόταση του Δημάρχου κ. Λάμπρου Μίχου και ομόφωνη απόφαση του Δ.Σ. αναγνωρίζοντας την τεράστια προσφορά του εκλιπόντος αποφάσισε όπως η αίθουσα που διεξάγονται οι συνεδριάσεις του δημοτικού συμβουλίου να φέρει εφ εξής το ονοματεπώνυμό του.

Η εκδήλωση κατά την οποία θα αποκαλυφθεί η νέα ονομασία της αίθουσας ορίστηκε να διεξαχθεί την Πέμπτη 15/12/2022 και ώρα 7μ.μ.

Στο χώρο του δημαρχείου θα εκτίθεται αρχειακό υλικό από τη ζωή και τη δράση του τιμώμενου.

Σας καλούμε να παρευρεθείτε.